|  |
| --- |
| LÄÄNE-HARJU VALLAVALITSUS |
| Vastavalt nimekirjale | 26.09.2025 nr 4-13/61-30 |

**Keskkonnamõju hindamise (KMH) aruande nõuetele vastavaks tunnistamise teade**

Lääne-Harju Vallavalitsus teatab, et on tunnistanud nõuetele vastavaks oma 16.09.2025 korraldusega nr 505 Paldiski linnas Kasesaare tee 10 kinnistule kavandatava ammoniaagitehase ja Kasesaare tee 12 kinnistule kavandatava gaasielektrijaama keskkonnamõju hindamise (KMH) aruande.

Kavandatavad tegevused on järgmised: Vesiniku derivaadi - Ammoniaagi tootmise tehase rajamine Paldiski linna Kasesaare tee 10 tootmismaale; Gaasielektrijaama (elektriline väljundvõimsus ca ~100 MWe, kütusena kasutatakse maagaasi) rajamine Kasesaare tee 12. Gaasielektrijaamas saab perspektiivis kütusena kasutada ka ammoniaaki (lisandub täiendavalt kuni 50 MWe). Gaasielektrijaam on vajalik tehase energiatarbe rahuldamiseks olukorras, kus taastuvenergia tootmine on madalseisus, ühtlasi Eesti elektrivõrgu ja juhitavate võimsuste ja sagedusreservi tagamiseks. Jaama kavandatav tööaeg on 1200…2000 tundi aastas. Lisaks tuleb rajada tootmisüksusi teenindav taristu (maa-alune elektrikaabel taastuvenergia allikateni, veetrass merevee võtuks Paldiski lõunasadamasse, maagaasi trass elektrijaamani). Tehnoloogilistes protsessides vajaminev vesi saadakse merevee töötlemisel (algselt oli kavas Paldiski reoveepuhasti heitvee kasutamine, kuid lisandus jahutusvee vajadus prognoositud suuremas koguses; kogu kompleksis vajaminevat vett arvestades tekitanuks heitvee puhastamisel tagasijuhitav jääk kombinatsioonis reoveepuhastist suublasse juhitava väiksema vee kogusega lubatud piirkontsentratsioonide ületamise suublasse juhitavas vees). Ettevõtte kavandatud projekti eesmärgiks on on toota kuni 25 000 t/a ammoniaaki. Ammoniaagi tootmise toorainena on vaja toota vesinikku, mille tootmiseks kasutatakse vee elektrolüüsi.

Otsustaja on Lääne-Harju Vallavalitsus (kontaktisik Erki Ruben, e-post erki.ruben@laaneharju.ee, telefon 6790600).

Arendaja on OÜ Derivaat NH3 (registrikood: [10726198](https://ariregister.rik.ee/ettevotja.py?ark=10726198))

Juhtekspert on JUHAN RUUT (isikukood 36810022715)

KMH aruande ja selle nõuetele vastavaks tunnistamise otsusega on võimalik tutvuda tööpäeviti Lääne-Harju Vallavalitsuses Rae tn 38, Paldiski, Lääne-Harju, Harjumaa.

Dokumendid

* [KMH aruande nõuetele vastavaks tunnistamise korraldus](https://www.ametlikudteadaanded.ee/ee/teated/2528063/failid/1678089)

Lugupidamisega

(allkirjastatud digitaalselt)

Erki Ruben

Abivallavanem

Saajate nimekiri:

|  |
| --- |
| Keskkonnaamet |
| Päästeamet |
| Tarbijakaitse ja Tehnilise Järelevalve Amet |
| Kaitseministeerium |
| Riigi Kaitseinvesteeringute keskus |
| Terviseamet |
| Transpordiamet |
| Eesti Raudtee AS |
| Tallinna Sadam ASElering AS |
| Enefit Green AS |
| AS Lahevesi |
| Eesti Keskkonnaühenduste Koda |
| Baltic Oil Service OÜ |
| Esteve AS |
| Autolink |
| Eesti Traalpüügi Ühistu |
| Pakri teadus- ja tööstuspark |